Doložka
vybraných vplyvov

A.1. Názov materiálu: Návrh Stratégie Slovenskej republiky pre mládež na roky 2014 - 2020 
        Termín začatia a ukončenia PPK: 12.12.2013-31.12.2013  

A.2. Vplyvy:
	 Pozitívne 	 Žiadne 	 Negatívne 	
1. Vplyvy na rozpočet verejnej správy			x	
2. Vplyvy na podnikateľské prostredie – dochádza k zvýšeniu regulačného zaťaženia?		x		
3. Sociálne vplyvy		x		
– vplyvy na hospodárenie obyvateľstva,				
– sociálnu exklúziu,				
– rovnosť príležitostí a rodovú rovnosť a vplyvy na zamestnanosť				
4. Vplyvy na životné prostredie		x		
5. Vplyvy na informatizáciu spoločnosti	x			

A.3. Poznámky
1. Vplyvy na rozpočet verejnej správy súvisiace s plnením strategických cieľov a navrhnutých opatrení budú zabezpečené v rámci schválených limitov dotknutých subjektov verejnej správy na príslušný rozpočtový rok, bez dodatočných požiadaviek na štátny rozpočet.
2. Vplyvy na podnikateľské prostredie - nedochádza k zvýšeniu regulačného zaťaženia, materiál v tejto podobe nemá vplyv na podnikateľské prostredie.
3. Sociálne vplyvy - materiál nemá sociálny vplyv, tento bude mať až konkrétna realizácia opatrení navrhnutých v materiáli, predpokladá sa pozitívny sociálny vplyv na spoločnosť a mladých ľudí. Napĺňaním niektorých opatrení predpokladáme pozitívny dosah na mladú generáciu v zmysle zvyšovania kvality ich života získavaním kľúčových kompetencií v práci s mládežou a následne schopnosťou pružnejšie reagovať na potreby trhu práce.
4. Vplyvy na životné prostredie sa realizáciou Stratégie Slovenskej republiky pre mládež na roky 2014 - 2020 nepredpokladajú.
5. Vplyvy na informatizáciu spoločnosti sa realizáciou Stratégie Slovenskej republiky pre mládež na roky 2014 - 2020 predpokladajú pozitívne, najmä v oblasti mládeže.

A.4. Alternatívne riešenia
Materiál nemá alternatívne riešenia. 

A.5. Stanovisko gestorov
Ministerstvo životného prostredia SR súhlasí s predloženou doložkou vybraných vplyvov bez pripomienok.

Ministerstvo hospodárstva SR, odbor hospodárskych analýz k materiálu Ministerstva školstva, vedy, výskumu a športu Slovenskej republiky „Návrh Stratégie Slovenskej republiky pre mládež na roky 2014 – 2020“ neuplatňuje  pripomienky a súhlasí s doložkou vplyvov na podnikateľské prostredie.
 
Ministerstvo financií SR, odbor legislatívy, štandardov a bezpečnosti informačných systémov k doložke ohľadne vplyvov na informatizáciu spoločnosti: Materiál vykazuje vplyv na informatizáciu spoločnosti v navrhovaných opatreniach /vyznačené zasielam v prílohe/ a preto je nutné tento vplyv vyznačiť v doložke vplyvov a vypracovať analýzu vplyvov.  
MŠVVaŠ SR:
Doložka vplyvov na informatizáciu spoločnosti bola upravená podľa pokynov pripomienkujúceho.
 
Ministerstvo práce, sociálnych vecí a rodiny SR predkladá k doložke vybraných vplyvov v časti sociálne vplyvy nasledovnú pripomienku:
Keďže materiál nepredpokladá priame sociálne vplyvy, v tabuľke A.2. je potrebné označiť žiadne sociálne vplyvy a vypustiť tabuľku k analýze sociálnych vplyvov. Do poznámok v bode A.3 a časti 3. sociálne vplyvy zároveň odporúčame doplniť text z tabuľky k analýze sociálnych vplyvov „Napĺňaním niektorých opatrení predpokladáme pozitívny dosah na mladú generáciu v zmysle zvyšovania kvality ich života získavaním kľúčových kompetencií v práci s mládežou a následne schopnosťou pružnejšie reagovať na potreby trhu práce.“
 
MŠVVaŠ SR:
Doložka vybraných vplyvov bola v pripomienkovaných častiach upravená podľa uvedených pripomienok.

 
Ministerstvo financií SR, sekcia rozpočtovej politiky má nasledovné pripomienky:
 
1.      V nadväznosti na základné témy navrhovanej stratégie sú vypracované strategické ciele a navrhnuté opatrenia na ich dosiahnutie. V tejto súvislosti žiadame k jednotlivým opatreniam doplniť gestora, spolu gestora, časový plán implementácie a finančné krytie príslušných opatrení.
 
MŠVVaŠ SR:
Navrhnuté opatrenia  budú počas siedmich rokov platnosti stratégie plnené konkrétnymi aktivitami, ktorých efektivita bude po skončení kalendárneho roka vyhodnotená a preto v súčasnej podobe materiálu nie je možné k nim doplniť požadované údaje.
 
2.      V poznámke doložky vybraných vplyvov predkladateľ konštatuje, že „vplyvy na rozpočet verejnej správy súvisiace s plnením strategických cieľov a navrhnutých opatrení budú zabezpečené v rámci schválených limitov dotknutých subjektov verejnej správy na príslušný rozpočtový rok“, pričom výdavky podľa jednotlivých kapitol nie sú v tabuľke č. 1 kvantifikované.
Vzhľadom na vyššie uvedené žiadame doložku vybraných vplyvov dopracovať v súlade s § 33 ods. 1 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov vrátane vyjadrenia dotknutých rezortov, že výdavky súvisiace s plnením strategických cieľov a navrhnutých opatrení budú zabezpečené v rámci schválených limitov výdavkov na príslušné rozpočtové roky, bez dodatočných požiadaviek na štátny rozpočet. Táto pripomienka je zásadná.
 
MŠVVaŠ SR:
Doložka vybraných vplyvov bola dopracovaná v zmysle pripomienky.